stanford-oval/wikipedia huggingface dataset:
הגרינים בעיר הגדולה
מדבבים

בימוי הדיבוב העברי נעשה על ידי מאיה מיטלפונקט, והופק על ידי ענבר שטגר עזרא והדס מוזס.
| שם הדמות | מדבב/ת באנגלית | מדבב/ת בעברית |
| --- | --- | --- |
| קריקט גרין | כריס הוטון | איטן גרינברג (עונות 1-2) יובל גרבש |
| טילי גרין | מרייב הרינגטון | מאיה מיטלפונקט |
| מריה מדיה | רייבן סימון | מאיה מיטלפונקט |
| ביל גרין | בוב ג'ולס | צביקה פורמן צחי כהן (עונה 3 פרקים 8 - 15) |
| סבתא גרין | ארטמיס פבדני | תחיה דנון (עונות 1-2) אפי בן ישראל |
| רמי | זינו רובינסון | דניאל מגון |
| וויזי | לאמאר וודס | דניאל מגון |
| גרגלי | טים רובינסון | דניאל מגון |
| גלוריה | אנה אקאנה | רונה בקרמן |
| קיקי | מוניקה ריי | רונה בקרמן |
| השוטר קיז | אנדרו דיילי | אלי לולאי |
| ננסי גרין | ונדי מקלנדון-קובי | ענת ניב |
| המדריכה סו | בטסי סודארו | ענת ניב / שיר כהן |
| בני | לוק לואו | מיה אלון / מאיה מיטלפונקט |
| וואסקז | דני טרג'ו רוג'ר קרייג סמית' (בפרק "ביל והחייזרים") | סער בדישי |
| צ'יפ וויסלר | פול שר | סער בדישי |
| ברט | קולטון דאן | סער בדישי |
| מר גרגוריאן | מוריס למרצ'ה | צביקה פורמן |
| אנדרומדה | ניקול בייר | רונה בקרמן / שיר כהן |
שידור

| עונה | עונה | מס' פרקים מלאים | מס' פרקים משניים | תקופת שידור מקורית ארצות הברית> שידור ראשון | תקופת שידור מקורית ארצות הברית> שידור אחרון | תקופת שידור בישראל ישראל> שידור ראשון | תקופת שידור בישראל ישראל> שידור אחרון |
| --- | --- | --- | --- | --- | --- | --- | --- |
|  | 1 | 30 | 58 | 18 ביוני 2018 | 9 במרץ 2019 | 14 באוקטובר 2018 | ינואר 2020 |
|  | 2 | 30 | 58 | 16 בנובמבר 2019 | 3 באפריל 2021 | 8 במרץ 2020 | 31 באוגוסט 2021 |
|  | 3 | 20 | 36 | 9 באוקטובר 2021 | 25 במרץ 2023 | 3 ביולי 2022 | 6 ביולי 2023 |
|  | 4 | 30 | יפורסם בהמשך | 23 בספטמבר 2023 | יפורסם בהמשך | 10 בדצמבר 2023 | יפורסם בהמשך |
|  | הגרינים בעיר הגדולה הסרט: חופשה בחלל | הגרינים בעיר הגדולה הסרט: חופשה בחלל | הגרינים בעיר הגדולה הסרט: חופשה בחלל | 6 ביוני 2024 | 6 ביוני 2024 | 30 באוגוסט 2024 | 30 באוגוסט 2024 |
פרסים ומועמדויות

| שנה | פרס | קטגוריה | מועמדים | תוצאה | מקור |
| --- | --- | --- | --- | --- | --- |
| 2020 | פרסי אנני | הישג יוצא דופן למשחק קול בהפקת טלוויזיה/שידור אנימציה | מארייב הרינגטון | מועמדות |  |
| 2020 | פרסי אמי בשעות היום | הישג אישי יוצא דופן באנימציה | סטיב לווטווייט | זכייה |  |
| 2021 | פרסי אנני | הישג יוצא דופן עבור סטוריבורד בהפקת טלוויזיה/מדיה אנימציה | קיאנה חנסמית' | מועמדות |  |
| 2023 | פרסי אמי לתוכניות לילדים ולמשפחה | סדרת האנימציה הטובה ביותר לילדים או לנוער | הגרינים בעיר הגדולה | מועמדות |  |
| 2023 | פרסי אמי לתוכניות לילדים ולמשפחה | הקאסט הכי טוב לסדרת אנימציה | טטיאנה בול, ארון דראון | מועמדות |  |
| 2024 | פרס בחירת הילדים של ניקלודיאון | תוכנית מצוירת אהובה | "הגרינים בעיר הגדולה" | מועמדות |  |
הערות שוליים

↑  טריילר הסדרה, בעמוד הפייסבוק של ערוץ דיסני ישראל
↑  אפי טריגר, אוגוסט 2021 בערוצי דיסני, באתר פופ טארטס
↑  Michael Schneider, Children’s & Family Creative Arts Emmys 2023 Full Winners List: Disney, Netflix Lead, Variety, ‏2023-12-17 (באנגלית אמריקאית)
↑  Every Kids’ Choice 2024 Winner!, Nick (באנגלית)
| ערוץ דיסני – סדרות מקור |
| --- | --- | --- |
| סדרות עבר | ליזי מקגוויר (2001–2004) • קים פוסיבול (2002–2007) • כל כך רייבן (2003–2007) • לילו וסטיץ' (2003–2006) • תקועים בזמן (2004–2006) • אמריקן דרגון (2005–2007) • החיים היפים של זאק וקודי (2005–2008) • בית הספר לקיסר המתחיל (2006–2008) • האנה מונטנה (2006–2011) • קורי בבית הלבן (2007–2008) • פיניאס ופרב (2007–2015) • המכשפים מווייברלי פלייס (2007–2012) • החיים היפים על הסיפון (2008–2011) • תנו לסוני צ'אנס (2009–2011) • ג'ונאס (2009–2010) • גוד לאק צ'ארלי (2010–2014) • הדגים (2010–2014) • שייק (2010–2013) • החרשנים (2011–2014) • לגמרי במקרה! (2011–2012) • ג'סי (2011–2015) • אוסטין ואלי (2011–2016) • גרוויטי פולס (2012–2016) • דוג בלוג (2012–2015) • ליב ומאדי (2013–2017) • וונדר מציל את העולם (2013–2015) • זה הסוף שלי (2014–2015) • העולם של ריילי (2014–2017) • קייסי אנדרקאבר (2015–2018) • תמיד ביחד (2015–2016) • הארלי באמצע (2016–2018) • סטאר נגד כוחות הרשע (2015–2019) • היורשים: עולם מרושע (2015–2017) • מותחים בהליכה (2016–2018) • ביזארדבארק (2016–2019) • אלנה מאוולור (2016–2020) • חוקי המרפי של מיילו (2016–2019) • פלונטר: הסדרה (2017–2020) • אנדי (2017–2019) • אמפיביה (2019–2022) • גבי דוראן: בייביסיטר לחייזרים (2019–2021) • בית הינשוף (2020–2023) • הרוח ומולי מגי (2021–2024) |  |
| סדרות בהווה | קיקיוואקה: מחנה קיץ (מאז 2015) • הבית של רייבן (מאז 2017) • הגרינים בעיר הגדולה (מאז 2018) • גרטל והאוגר (מאז 2022) • היילי על זה! (מאז 2023) • סטוגו (מאז 2025) |  |
| פרקים | קרוס-אוברים בסדרות ערוץ דיסני |  |
אולימפיאדת ברלין (1936)

| --- | --- |

 עיר מארחת:  ברלין, גרמניה הנאצית גרמניה הנאצית
 מדינות משתתפות:  49
 ספורטאים משתתפים:  3,963 (3,632 גברים, 331 נשים)
 תחרויות:  129 תחרויות ב-19 ענפים
 טקס הפתיחה:  1 באוגוסט 1936
 טקס הנעילה:  16 באוגוסט 1936
 נפתח רשמית על ידי:  אדולף היטלר, קנצלר גרמניה
 השביע את המשתתפים:  רנדולף איסמייר
 הדליק את הלפיד האולימפי:  פריץ שליגן
 האצטדיון הראשי:  האצטדיון האולימפי
 → אולימפיאדת לוס אנג'לס אולימפיאדת הקיץ 1940 ← 
הלפיד האולימפי בוער בברלין. באולימפיאדה זו נוצרה מסורת הלפיד האולימפי.
אדולף היטלר וראשי הוועד האולימפי הבינלאומי נכנסים לאצטדיון בפתיחת האולימפיאדה
סמלים נאציים מעטרים את האולימפיאדה
ג'סי אוונס מצדיע לדגל ארצות הברית לאחר שזכה, ב-4 באוגוסט 1936 במדליית הזהב בתחרות הקפיצה לרוחק. מאחוריו לוץ לונג הגרמני, זוכה מדליית הכסף, המצדיע במועל יד
אולימפיאדת ברלין (1936) היא האולימפיאדה ה-11 בעת החדשה. אולימפיאדה זו נערכה בברלין, בירת גרמניה הנאצית.
לא הייתה זו הפעם הראשונה שבה הייתה אמורה ברלין לארח את המשחקים האולימפיים. העיר הייתה אמורה לארח את המשחקים בשנת 1916, אולם משחקים אלו נדחו על ידי הוועד האולימפי הבינלאומי בשל מלחמת העולם הראשונה.
היהודים ובכללם היישוב הארץ ישראלי החרימו את האולימפיאדה וארגנו משחקים אולימפיים אלטרנטיביים, שבהם השתתפו גם ספורטאים לא יהודים.
בפברואר 1936 עלתה לשלטון בספרד ממשלה חדשה שהחליטה להחרים את אולימפיאדת ברלין, כמחאה על המשטר הנאצי בגרמניה, ותחת זאת לארגן אולימפיאדה אלטרנטיבית - האולימפיאדה העממית בברצלונה. כ-6,000 ספורטאים מ-22 מדינות נרשמו להשתתף במשחקים. ימים ספורים לפני שהאולימפיאדה העממית אמורה הייתה להיפתח, פרצה בספרד מלחמת האזרחים, והיא בוטלה.
הייתה זאת האולימפיאדה הראשונה ששודרה בטלוויזיה, אם כי במעגל סגור בברלין בלבד, ובאיכות נמוכה. זו הייתה גם האולימפיאדה הראשונה בה נערך מרוץ לפיד כחלק מטקס הפתיחה, והראשונה בה נערך טורניר אולימפי בכדורסל.
הספורטאים היהודים שהחרימו את האולימפיאדה בברלין

ניקולאוס הירשל - בעל שתי מדליות ארד אולימפיות בהיאבקות במשקל כבד
יהודית דויטש-הספל - שחיינית
רות לנגר - שחיינית
לוסי גולדנר - שחיינית
ליליאן קופלנד - האלופה האולימפית (לוס אנג'לס 1932) בזריקת דיסקוס
מילטון גרין - שיאן העולם בריצת משוכות
סם קלופשטוק - אצן משוכות
אדוארד סבול (אנ') - שחיין
פול פריזל (Paul Friesel) - שחיין
ג'ניס ליפסון - קופצת למים ושחיינית
פרל פרקינס - מתעמלת
שרלוט אפשטיין - מאמנת השחייה לנשים
נאט ייגר - הליכה תחרותית
הרמן נויגאס - אצן אמריקאי
אברהם קורלנד - סגן אלוף אולימפי בהיאבקות
איוון אוסייר - סגן אלוף אולימפי בסיף
סיד קיל - אצן משוכות
אלברט וולף - סייף
הנרי סימן - אלוף ושיאן עולם בהליכה תחרותית
סמי לפטספרינג (אנ') - מתאגרף
יוליוס פולק - קפטן נבחרת הסייף
נורמן יאק - מתאגרף
אווה דאוס - (אנ') לא יהודיה. זוכת מדליית ארד אולימפית בקפיצה לגובה (לוס אנג'לס 1932).
השימוש התעמולתי באולימפיאדה

מערכת התעמולה הנאצית ובראשה יוזף גבלס, שר התעמולה של גרמניה, השתמשו בה לצורך העלאת המוראל הגרמני. ואכן האולימפיאדה נחשבת עד היום לדוגמה להצלחת התעמולה הנאצית. גבלס והבמאית לני ריפנשטאהל (אשר יצרה שנתיים לפני כן את סרט התעמולה הנאצי "ניצחון הרצון") הפיקו את הסרט "אולימפיה" שיצא בשני חלקים, המציג את האולימפיאדה באור התעמולה הנאצית, תוך שימוש באסתטיקה פאשיסטית ונאצית, ובאוצר הדימויים הוויזואלי הנאצי שהוצג בכישרון רב על ידי ריפנשטאהל, כמו גם העלאת ערכי ה"גזע" וה"פולק".
כדי לחזק את תדמיתו של המשטר כלפי חוץ, נמנעו הנאצים במהלך האולימפיאדה מלפגוע באנשים מהגזע ה"נחות" (יהודים, שחורים וכדומה), והוסרו כל השלטים כנגד היהודים, אך עם זאת, לאחר האולימפיאדה נשמעו טענות כי השחקנים הופלו לרעה בגלל מוצאם.
המכרז

המכרז נערך ב-1931, זמן קצר לאחר שספרד הפכה לרפובליקה ושנתיים טרם עלייתו של היטלר לשלטון.
| תוצאות מכרז המשחקים האולימפיים 1936 |
| --- | --- | --- | --- | --- | --- | --- |
| עיר | מדינה | סיבוב 1 |  |  |  |  |
| ברלין | גרמניה גרמניה | 43 |  |  |  |  |
| ברצלונה | הרפובליקה הספרדית השנייה ספרד | 16 |  |  |  |  |
| אלכסנדריה | מצרים (1922-1952) מצרים | 0 |  |  |  |  |
| בודפשט | הונגריה (1940–1945) הונגריה | 0 |  |  |  |  |
| בואנוס איירס | ארגנטינה ארגנטינה | 0 |  |  |  |  |
| קלן | גרמניה גרמניה | 0 |  |  |  |  |
| דבלין | אירלנד אירלנד | 0 |  |  |  |  |
| פרנקפורט | גרמניה גרמניה | 0 |  |  |  |  |
| הלסינקי | פינלנד פינלנד | 0 |  |  |  |  |
| לוזאן | שווייץ שווייץ | 0 |  |  |  |  |
| נירנברג | גרמניה גרמניה | 0 |  |  |  |  |
| ריו דה ז'ניירו | ברזיל (1889–1960) ברזיל | 0 |  |  |  |  |
| רומא | ממלכת איטליה איטליה | 0 |  |  |  |  |
טבלת מדליות

המדינות שגרפו את מירב המדליות:
| 0 | 1 | 2 | 3 | 4 | 5 |
| --- | --- | --- | --- | --- | --- |
| מקום | מדינה | זהב | כסף | ארד | סך הכול |
| 1 | גרמניה הנאצית גרמניה | 33 | 26 | 30 | 89 |
| 2 | ארצות הברית ארצות הברית | 24 | 20 | 12 | 56 |
| 3 | הונגריה (1920–1945) הונגריה | 10 | 1 | 5 | 16 |
| 4 | ממלכת איטליה איטליה | 8 | 9 | 5 | 22 |
| 5 | פינלנד פינלנד | 7 | 6 | 6 | 19 |
| 6 | צרפת צרפת | 7 | 6 | 6 | 19 |
| 7 | שוודיה שוודיה | 6 | 5 | 9 | 20 |
| 8 | יפן יפן | 6 | 4 | 8 | 18 |
| 9 | הולנד הולנד | 6 | 4 | 7 | 17 |
| 10 | בריטניה בריטניה | 4 | 7 | 3 | 14 |
אירועים בולטים > אתלטיקה

האתלט האפרו אמריקאי ג'סי אוונס זכה ב-4 מדליות זהב, בריצת 100 מטר, בריצת 200 מטר, בריצת שליחים 4x100 מטר ובקפיצה לרוחק.
האתלטית הלן סטיבנס מארצות הברית זכתה בשתי מדליות זהב, בריצת 100 מטר ובריצת שליחות 4x100 מטר.
אירועים בולטים > התעמלות

המתעמל ג'ורג' מייז משווייץ זכה בשתי מדליות אחת זהב ואחת כסף. הייתה זו מדליית הזהב הרביעית שלו מתוך 8 מדליות שבהן זכה ב-4 אולימפיאדות.
אירועים בולטים > חתירה

החותר ג'ק ברספורד מבריטניה זכה במדליית זהב בזוגית כפולה. הייתה זו מדליית הזהב השלישית שלו מתוך 5 מדליות שבהן זכה ב-5 אולימפיאדות.
נבחרת החותרים האמריקאית בסירת שמינייה זכתה במדליית זהב לאחר קרב צמוד מול הנבחרת האיטלקית והנבחרת הגרמנית.
אירועים בולטים > כדורגל

נבחרת איטליה זכתה במדליית זהב בטורניר הכדורגל.
אירועים בולטים > כדוריד

נבחרת גרמניה זכתה במדליית זהב בכדוריד.
אירועים בולטים > כדורמים

נבחרת הונגריה זכתה פעם שנייה ברציפות במדליית זהב בכדורמים.
אירועים בולטים > כדורסל

בטורניר הכדורסל הראשון שנערך במשחקים האולימפיים זכתה נבחרת ארצות הברית במדליית זהב.
אירועים בולטים > סיף

בתחרות רומח אישי לנשים, 3 המנצחות היו יהודיות. אילונה אלק-שהרר מהונגריה, זכתה במדליית הזהב, הלנה מאייר מגרמניה, זכתה במדליית הכסף והצדיעה במועל-יד על דוכן המנצחים כמו יתר זוכי המדליה הגרמנים, ואלן פרייס מאוסטריה, זכתה במדליית הארד.
אירועים בולטים > שחייה

השחיינית ריי מסטנברוק מהולנד זכתה ב-4 מדליות מתוך 5 אפשריות, מהן 3 זהב ואחת כסף.
נבחרת הגברים של יפן בשחייה זכתה ב-10 מדליות מתוך 16 אפשריות.
אולימפיה

"אולימפיה" הוא סרט תיעודי גרמני משנת 1938, בבימויה והפקתה של לני ריפנשטאהל, המתעד את אולימפיאדת ברלין.

"אולימפיה", אשר יצא לאקרנים ב-2 חלקים, הוא הסרט הרשמי הראשון אי פעם שתיעד את המשחקים האולימפיים. הסרט זכה לשבחים ונבחר לאחד מ-100 הסרטים הטובים ביותר לפי סקר של מגזין טיים, אך נחשב לשנוי במחלוקת בשל ההיבטים הפוליטיים שבו.
ראו גם

יהודים באולימפיאדת ברלין
גרמניה במשחקים האולימפיים
התעמולה הנאצית
וולפגנג פירסטנר
לקריאה נוספת

עפר אידלס, משחקים מדומיינים: היישוב היהודי בפלשתינה והאולימפיאדה האחת עשרה, 1931–1936, עבודת מוסמך, אוניברסיטת תל אביב, 2014
הערות שוליים

↑  טים בוברי, תרגום: כרמית גיא, לפייס את היטלר: צ'מברליין, צ'רצ'יל והדרך אל המלחמה, עם עובד, 2023, עמ' 123, מסת"ב 978-965-13-2964-7
↑  מרים זקהיים, למה רצה היטלר משלחת יהודית באולימפיאדה הנאצית?, בבלוג "הספרנים" של הספרייה הלאומית, 24 ביולי 2024
↑  "Past Olympic host city election results". GamesBids. ארכיון מ-2011-03-17. נבדק ב-17 במרץ 2011. {{cite web}}:  (עזרה)
↑  Jewish Athletes — Helene Mayer, באתר מוזיאון השואה
↑  All-Time 100 Movies, Time, February 12, 2005
| גרמניה הנאצית |
| --- | --- | --- |
| האידאולוגיה הנאצית | מיין קאמפף • הסדר החדש • קהיליית העם • דם ואדמה • פיהרר • עקרון הפיהרר • ההתפשטות הגרמנית מזרחה |  |
| תורת הגזע | איגניקה נאצית • מישלינג • ראסנשאנדה • לבנסראום • חוקי נירנברג • לבנסבורן • המשרד הראשי לגזע והתיישבות • משרד מדיניות הגזע |  |
| השלטון הנאצי | חוק ההסמכה • האחדה • התעמולה הנאצית: דר שטירמר, היהודי הנצחי, היהודי זיס, אולימפיאדת ברלין • אריזציה • אנשלוס • גנרלגוברנמן |  |
| ארגונים נאציים | אס אס • אס אה • ואפן אס אס • גסטפו • איינזצגרופן • אס דה • משטרת גרמניה הנאצית • המשרד הראשי לביטחון הרייך • ורמאכט • הנוער ההיטלראי • משרד התעופה של הרייך • משרד הרייך לתעמולה ולהשכלת העם • המשרד המרכזי של הרייך למאבק בהומוסקסואליות ובהפלות • משרד הרייך לשטחים הכבושים במזרח |  |
| נאצים בכירים | אדולף היטלר • מרטין בורמן • יוזף גבלס • הרמן גרינג • היינריך הימלר • ריינהרד היידריך • היינריך מילר • ארנסט קלטנברונר • הנס פרנק • אדולף אייכמן • רודולף הס • באלדור פון שיראך • אלברט שפר • ארנסט רהם • לני ריפנשטאהל • יוליוס שטרייכר • יוזף מנגלה • רודולף פרנץ הס • אמון גת • יירגן שטרופ • פרנץ שטנגל • יוזף ביהלר • ריכרד ולטר דרה פושעי מלחמה נאצים נוספים |  |
| קבוצות נרדפות | יהודים • הומוסקסואלים • צוענים • נכים • קתולים • עדי יהוה • קומוניסטים • אחרים |  |
ראו גם פורטל השואה • פורטל גרמניה ציר זמן מאוחד לתקופת הרייך השלישי ומלחמת העולם השנייה
| --- | --- |
בקרת זהויות :  NLI: 987007382516905171  GND: 2001155-6  LCCN: n85136486  NKC: kn20080116035  VIAF: 130250223   WorldCat (עם VIAF): 130250223 
פוסטר לקידום המשחקים האולימפיים 1936
אסף נימני

אסף נימני (נולד ב-7 במרץ 1983) הוא מאמן כדורגל ישראלי.
קריירה > קט-רגל

נימני החל את דרכו כמאמן קטרגל בקרני שומרון בה הוא מתגורר. בשנת 2008 הקים את מועדון הכח קרני שומרון. באותה שנה הוביל את קבוצת הנוער של המועדון לאליפות ישראל בקט-רגל לנערים ונוער, כאשר ניצח בגמר המחוזי את מ.ס הרצליה ולאחר מכן, בגמר הארצי שנערך בהיכלי הספורט בראשון לציון, את מ.ס חורה בתוצאה 4–7.
חיים אישיים

נמני מתגורר בקרני שומרון. בשירותו הצבאי שירת ביחידה קרבית של משמר הגבול. ביום העצמאות ה-68 למדינה קיבל נימני את אות "יקיר הישוב" מטעם המועצה מקומית של קרני שומרון.
נמני בעל תואר ראשון B.A של המכללה האקדמית שערי מדע ומשפט.
פעילות פוליטית

בחייו הפוליטיים ניהל נימני את מערך הבחירות המקומיות בקרני שומרון של מפלגת כחול לבן במהלך הבחירות לכנסת ה-21, ה-22 וה-23. בפברואר 2021 הוא ניהל את קמפיין השטח של מחוז המרכז של המפלגה, והוצב במקום הלא-ריאלי ה-34 ברשימתה.
אלעד חסין

| --- | --- |

 לידה:  20 במאי 1980 (בן 44) ישראל ירושלים, ישראל
 קבוצות כמאמן
 2003–2004   2005–2006   2006–2007   2008–2010   2010   2011–2014   2014–2015   2016–2017   2019–2022   2022–2024   2024:  בני השרון (ע. מאמן)   מכבי תל אביב (ע. מאמן)   אולימפיאקוס (ע. מאמן)   מכבי חיפה (ע. מאמן)  מכבי חיפה   הפועל חולון (ע. מאמן)   הפועל חולון   מכבי קריית גת   הפועל חיפה   עירוני נס ציונה   הפועל חיפה
 הישגים כמאמן
  סגנות אליפות אירופה 2023 לנבחרות עד גיל 20 (2023)
 
אלעד חסין (נולד ב-20 במאי 1980 בירושלים) הוא מאמן כדורסל ומנהל מקצועי ישראלי המשמש כיום כמנהלה המקצועי של עירוני אילת, אימן את נבחרת העתודה של ישראל, עמה זכה בסגנות אליפות אירופה 2023.
קריירת אימון

חסין גדל במושב בית זית ובילדותו שיחק כדורגל בקבוצת הילדים של בית"ר ירושלים, אך כעבור זמן קצר פנה לכדורסל. חסין שיחק במחלקת הנוער של הפועל ירושלים ועוד בהיותו בתיכון החל לאמן.
לאחר שחרורו מהצבא נסע חסין לארצות הברית ובעונת 2002/03 שימש כסקאוט באוניברסיטת ממפיס אותה אימן אז ג'ון קליפארי.
חסין החליט לחזור לישראל כעבור שנה ובעונת 2003/04 מונה לעוזר מאמן שני בבני השרון, אותה אימן יעקב ג'ינו. בעונת 2004/05 שימש חסין כסקאוט במכבי תל אביב אותה אימן פיני גרשון. במקביל אימן חסין קבוצות נוער בבני הרצליה ובבתי ספר בהרצליה. ב-2005 הוביל חסין את קבוצת נערים א' של בני הרצליה לזכייה באליפות המדינה.
בעונת 2005/06 מונה חסין לעוזר מאמן במכבי תל אביב, שזכתה בדאבל וסיימה כסגנית אלופת היורוליג. חסין המשיך לשמש כעוזרו של פיני גרשון בעונת 2006/07 באולימפיאקוס. עונה לאחר מכן מינה גרשון את ארז אדלשטיין לעוזרו במקומו של חסין. חסין שב לישראל ומונה למאמנה של קבוצת הנוער של עירוני רעננה.
לקראת עונת 2008/09 מונה חסין לעוזרו של אבי אשכנזי במכבי חיפה. ב-2009 הגיעה חיפה לגמר גביע המדינה, שם הפסידה להפועל חולון, ולגמר הפיינל פור, שם הפסידה למכבי תל אביב. לאחר סיום עונת 2009/10 מונה חסין למאמנה הראשי של מכבי חיפה במקומו של אשכנזי. חיפה החלה את עונת 2010/2011 בצורה מאכזבת עם מאזן של 2 ניצחונות מול 7 הפסדים בליגה וסידרה של הפסדים בהפרשים גבוהים במשחקי היורוצ'אלנג'. בדצמבר 2010 פוטר חסין מחיפה והוחלף על-ידי עמי נאווי.
לקראת עונת 2011/12 מונה חסין לעוזרו של דן שמיר בהפועל חולון.לאחר שתי עונות החליף ליאור ליובין את דן שמיר בחולון וחסין המשיך לשמש כעוזר מאמן. במרץ 2014 התפטר ליובין מחולון וחסין מונה במקומו למאמן הראשי. בהדרכתו של חסין סיימה חולון את העונה במקום השביעי והודחה ברבע גמר הפלייאוף על-ידי הפועל ירושלים. חולון סיימה את עונת 2014/15 במקום השלישי והפסידה למכבי ראשון לציון ברבע גמר הפלייאוף. חסין פוטר מחולון זמן קצר לאחר פתיחת עונת 2015/16 כאשר הקבוצה במקום האחרון עם מאזן של שני ניצחונות לעומת חמישה הפסדים. דן שמיר חזר לאמן את חולון במקומו של חסין.
בדצמבר 2016 מונה חסין למאמנה של מכבי קריית גת במקומו של נתי כהן. עד סיום עונת 2016/17 ניצחה הקבוצה בהדרכתו ארבעה משחקים לעומת 18 הפסדים ונשרה לליגה הלאומית.
בפברואר 2019 מונה למאמנה של הפועל חיפה מהליגה הלאומית והחליף את עופר רחימי שפוטר. חיפה סיימה את העונה הסדירה במקום העשירי והחמיצה את הפלייאוף. פעילות הליגה הלאומית הופסקה במהלך עונת 2019/20 בשל התפרצות מגפת הקורונה ונקבע כי שתי המוליכות, בני הרצליה והפועל חיפה יעלו לליגת העל.
בעונת 2020/21 העפילה הפועל חיפה לבית העליון של ליגת העל, סיימה את העונה במקום החמישי והפסידה להפועל אילת ברבע גמר הפלייאוף. בעונת 2021/22 שוב העפילה חיפה לבית העליון, סיימה את העונה במקום השישי והפסידה לבני הרצליה ברבע גמר הפלייאוף.
במאי 2022 הודיעו חסין והפועל חיפה על פרידה הדדית וסיום תפקידו לאחר שלוש וחצי עונות. זמן קצר לאחר מכן מונה למאמנה של עירוני נס ציונה. בעונתו הראשונה בנס ציונה העפילה הקבוצה לבית העליון של ליגת העל, לחצי גמר גביע המדינה ולרבע גמר הליגה הצפון אירופאית. נס ציונה החלה את עונת 2023/24 עם שבעה ניצחונות מתוך עשרת המשחקים הראשונים אך לאחר מכן נקלעה לרצף הפסדים ובמאי 2024 הודיעה הקבוצה על סיום ההתקשרות עם אלעד חסין כאשר במאזן הקבוצה תשעה ניצחונות וששה-עשר הפסדים.מאיר טפירו מונה במקומו למאמן הקבוצה.
ב-22 ביוני 2024 מונה שוב למאמנה של הפועל חיפה. ב-12 בדצמבר 2024 עזב את אימון הקבוצה בשל "סיבות אישיות".
קריירת אימון > אימון נבחרות

בנובמבר 2021 מונה חסין למאמנה של נבחרת הנוער. הוא הדריך את הנבחרת באליפות אירופה 2022 שנערכה בטורקיה, אותה סיימה הנבחרת במקום השמיני. בינואר 2023 מונה חסין למאמנה של נבחרת העתודה. הוא הוביל את הנבחרת לזכייה במקום השני באליפות אירופה 2023 שנערכה ביוון, לאחר הפסד בהארכה במשחק הגמר לנבחרת צרפת. באליפות אירופה 2024 שנערכה בפולין הגיע עם נבחרת העתודה למקום העשירי.
בנוסף לקריירת האימון שלו משמש חסין פרשן בספורט 5 במשחקי היורוליג.
חייו האישיים

חסין נשוי ללימור ואב לשתי בנות. מתגורר בגבעתיים.
הערות שוליים

↑  שלומי אהרוני, אלעד חסין מפרשן את מצבה של הפועל: "לא יהיה קל היום בארנה", באתר mynet‏ ירושלים, 14 במרץ 2021
↑  Chris Gadd, Jump Ball, Memphis Flyer, ‏November 1, 2002
↑  רמי אלקסלסי, האח הקטן: סיפורו של אלעד חסין, באתר nrg
↑  אלופות ומחזיקות גביע נערים א’, נערים ב’, וילדים, באתר ספסל
↑  אדלשטיין עוזרו של גרשון באולימפיאקוס, באתר וואלה, 26 ביוני 2007
↑  שי לוי, ‏אלעד חסין פוטר ממכבי חיפה, עמי נאווי יחליפו, באתר ONE‏, 30 בדצמבר 2010
↑  אור שקדי‏, הפועל חולון: אלעד חסין ישמש כעוזר מאמן, באתר וואלה, 31 ביולי 2011
↑  אור שקדי‏, הפועל חולון: ליאור ליובין התפטר, אלעד חסין יחליפו, באתר וואלה, 18 במרץ 2014
↑  רועי גלדסטון, ‏רשמי: דן שמיר חתם על חוזה לעונה וחצי בחולון, באתר ערוץ הספורט, 27 בנובמבר 2015
↑  דובי פיק, ‏אלעד חסין סגר כמאמנה החדש של קריית גת, באתר ONE‏, 10 בדצמבר 2016
↑  כפיר חודרה, ‏אלעד חסין חתם כמאמנה החדש של הפועל חיפה, באתר ONE‏, 21 בפברואר 2019
↑  אור שקדי‏, הליגה הלאומית תפסיק את פעילותה, בני הרצליה והפועל חיפה יעלו לליגת העל, באתר וואלה, 16 במרץ 2020
↑  אלעד חסין סיים את דרכו בהפועל חיפה, באתר ynet, 25 במאי 2022
↑  נועה פופלינגר, ‏רשמית: אלעד חסין מונה למאמן נס ציונה, באתר ערוץ הספורט, 26 במאי 2022
↑  אלעד חסין ונס ציונה הודיעו על פרידה, באתר מנהלת ליגת העל בכדורסל, ‏4 במאי, 2024
↑  אור שקדי‏, מאיר טפירו מונה למאמן נס ציונה: "חוזר למקום שהפך לבית עבורי", באתר וואלה, 5 במאי 2024
↑  איתן גליקמן, המחליף של גודס: אלעד חסין חתם בהפועל חיפה, באתר ynet, 22 ביוני 2024
↑  נועה פופלינגר, ‏אלעד חסין סיים את תפקידו בהפועל חיפה, באתר ערוץ הספורט, 12 בדצמבר 2024
↑  העתודה סיימה במקום ה-10 באליפות אירופה, באתר ערוץ הספורט, 21 ביולי 2024
הכפיל (סרט, 2024)

| --- | --- |
כרזת הסרט בעברית
כרזת הסרט בעברית
 מבוסס על:  "The Fall Guy" מאת גלן א. לארסון
 בימוי:  דייוויד ליץ'
 הופק בידי:  דייוויד ליץ' ראיין גוסלינג קלי מקורמיק גוימון קסאדי
 תסריט:  דרו פירס 
 עריכה:  אליזבת רונלדסדור
 שחקנים ראשיים:  ראיין גוסלינג אמילי בלאנט אהרון טיילור-ג'ונסון סטפני הסו וינסטון דיוק האנה וודינגהאם טרסה פאלמר
 מוזיקה:  דומיניק לואיס
 צילום:  יונתן סלע
 מדינה:  ארצות הברית ארצות הברית
 חברת הפקה:  87north productions Entertainment 360
 חברה מפיצה:  סרטי יוניברסל
 הקרנת בכורה:  ישראל 25 באפריל 2024 ארצות הברית 3 במאי 2024
 משך הקרנה:  126 דק' 
 שפת הסרט:  אנגלית
 סוגה:  קומדיית פעולה
 www.thefallguymovie.com
 דף הסרט ב־IMDb
 
הכפיל (באנגלית: The Fall Guy) הוא סרט קומדיית פעולה אמריקאי בבימויו של דייוויד ליץ' (אנ'), על פי תסריט של דרו פירס (אנ'). הסרט הוא עיבוד לסדרת הטלוויזיה משנות ה-80 באותו השם (אנ') שנוצרה על ידי גלן א. לארסון בכיכובו של לי מייג'ורס. בסרט מככבים ראיין גוסלינג ואמילי בלאנט.
הסרט עלה לאקרנים בישראל ב-25 באפריל 2024, ובארצות הברית נדחה מ-1 במאי ל-3 במאי 2024, תחת הפצת "סרטי יוניברסל".
תקציר העלילה

הפעלולן קולט נכנס לפתע לנעליו של שחקן קולנוע, ומוצא את עצמו עובד על סט צילומים.
צוות השחקנים והדמויות

ראיין גוסלינג - קולט סיברס, פעלולן שנכנס לנעליו של שחקן קולנוע, ועוזר לחברתו לסיים את צילומי הסרט.
אמילי בלאנט - ג'ודי מורנו, בת-זוגו לשעבר של קולט.
וינסטון דיוק - חברו ורכז הפעלולים של קולט.
אהרון טיילור-ג'ונסון - טום ריידר, שחקן סרטי פעולה מפורסם.
האנה וודינגהאם - גייל, המפיקה של ג'ודי.
סטפני הסו - העוזרת האישית של ריידר.
טרסה פאלמר - חברה של ריידר, שחקנית בעצמה.
ג'ייסון מומואה - בתפקיד עצמו בהופעת קמע.
הפקה > פיתוח

ביולי 2010, דווח בעיתון היומי "לוס אנג'לס טיימס כי הסרט מבוסס על הסדרה "The Fall Guy (אנ')" משנות ה-80 נמצא בפיתוח. "דרימוורקס" חברו למפיקים וולטר פ. פארקס ולורי מקדונלד בפרויקט הסרט, ומרטין קמפבל היה במגעים לביים את הסרט. באמצעות אמצעי ההפצה של חברת וולט דיסני "סרטי טאצ'סטון" "דרימוורקס" הייתה אמורה להעלות את הסרט לאקרנים בארצות הברית, רוסיה ואוסטרליה, בעוד ש"Mister Smith Entertainment" התעסק בקידום המכירות. בספטמבר 2013, דוויין ג'ונסון היה במשא ומתן לגילום את התפקיד הראשי.
בספטמבר 2020, נודע כי ראיין גוסלינג, הבמאי דייוויג ליץ' והתסריטאי דרו פירס עובדים על סרט פעלולנים על ידי חברת ההפקה "סרטי יוניברסל". במאי 2022, אושר שהסרט הוא עיבוד קולנועי של הסדרה "The Fall Guy".
הפקה > ליהוק

בספטמבר 2022, הצטרפה אמילי בלאנט לצוות השחקנים. וגוסלינג ומשפחתו הגיעו לאוסטרליה כדי להתחיל בצילומים. באוקטובר 2022, נחשף כי אהרון טיילור-ג'ונסון, שעבד בעבר עם ליץ' בסרט "רכבת הקליע" משנת 2022, וסטפני הסו יצטרפו לצוות השחקנים. בנובמבר 2022, וינסטון דיוק, האנה וודינגהאם וטרסה פאלמר הצטרפו לצוות השחקנים.
הפקה > צילום

צילומי הסרט החלו באוקטובר 2022 בסידני, אוסטרליה, באולפני דיסני אוסטרליה. ב-22 בינואר 2023, גשר נמל סידני נסגר למספר שעות בשל צילומי סצנות בהן גוסלינג היה מעורב.
הפצה

ב-12 באפריל 2024, נערך בלאס וגאס, בהשתתפות כ-6,000 איש מתעשיית הקולנוע העולמית כנס סינמה-קון השנתי של איגוד בעלי בתי הקולנוע בארצות הברית בו אולפני יוניברסל הקרינו בבכורה את הסרט.
הסרט עלה לאקרנים ב-25 באפריל 2024 בישראל, וצפוי לעלות בארצות הברית ב-3 במאי 2024 תחת הפצת "סרטי יוניברסל". התעתד לעלות ב-1 במרץ אך נדחה.
פרסים ומועמדויות

| פרס | תאריך | קטגוריה | עבור | תוצאה | מקור |
| --- | --- | --- | --- | --- | --- |
| פרס סטלייט | 26 בינואר 2025 | השחקן הטוב ביותר בסרט קולנוע - קומדיה או מחזמר | ראיין גוסלינג | מועמדות |  |
| פרס סאטורן | 2 בפברואר 2025 | סרט הפעולה/הרפתקאות הטוב ביותר |  | מועמדות |  |